*****

ΚΑΝΟΝΙΣΜΟΣ (ΕΟΚ) αριθ. 2543/90 ΤΗΣ ΕΠΙΤΡΟΠΗΣ

της 31ης Αυγούστου 1990

περί αποκαταστάσεως της εφαρμογής τελωνειακών δασμών στα πουκάμισα και πουκαμισάκια, άλλα από τα πλεκτά για άνδρες και αγόρια, της κατηγορίας προϊόντων αριθ. 8 (αύξων αριθμός 40.0080), στα υφάσματα φλοκωτά, σπογγοειδή της κατηγορίας προϊόντων αριθ. 9 (αύξων αριθμός 40.0090), στα σακάκια κάθε είδους εκτός από τα πλεκτά για άντρες και αγόρια της κατηγορίας προϊόντων αριθ. 17 (αύξων αριθμός 40.0170), στα φορέματα για γυναίκες ή κορίτσια της κατηγορίας προϊόντων αριθ. 26 (αύξων αριθμός 40.0260), στα πανικά τραπεζιού, καθαριότητας ή κουζίνας της κατηγορίας προϊόντων αριθ. 39 (αύξων αριθμός 40.0390), καταγωγής Ινδίας, δικαιούχου των προβλεπόμενων στον κανονισμό (ΕΟΚ) αριθ. 3897/89 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3897/89 του Συμβουλίου της 18ης Δεκεμβρίου 1989 περί της εφαρμογής των γενικευμένων δασμολογικών προτιμήσεων κατά το έτος 1990 για τα κλωστοϋφαντουργικά προϊόντα καταγωγής αναπτυσσόμενων χωρών (1), και ιδίως το άρθρο 12,

Εκτιμώντας:

ότι, με βάση το άρθρο 10 του κανονισμού (ΕΟΚ) αριθ. 3897/89, το ευεργέτημα του προτιμησιακού δασμολογικού καθεστώτος παρέχεται, σε κάθε της κατηγορία προϊόντων που αποτελούν στα παραρτήματα Ι και ΙΙ αντικείμενο ατομικών οροφών, μέσα στα όρια των ποσοτήτων που καθορίζονται στις στήλες 8 του παραρτήματος Ι και 7 του παραρτήματος ΙΙ, έναντι ορισμένων ή καθεμιάς από τις χώρες ή εδάφη καταγωγής που αναφέρονται στη στήλη 5 των εν λόγω παραρτημάτων· ότι, σύμφωνα με το άρθρο 11 του εν λόγω κανονισμού, η είσπραξη τελωνειακών δασμών δύναται να επαναφερθεί σε κάθε στιγμή, κατά την εισαγωγή των προϊόντων αυτών, από τη στιγμή που οι εν λόγω οροφές θα καλυφθούν σε κοινοτικό επίπεδο·

ότι για τα πουκάμισα και πουκαμισάκια, άλλα από τα πλεκτά για άνδρες και αγόρια, της κατηγορίας προϊόντων αριθ. 8 του κωδικού 40.0080, υφάσματα φλοκωτά, σπογγοειδή της κατηγορίας προϊόντων αριθ. 9 του κωδικού 40.0090, σακάκια κάθε είδους εκτός από τα πλεκτά για άντρες και αγόρια της κατηγορίας προϊόντων αριθ. 17 του κωδικού 40.0170, φορέματα για γυναίκες ή κορίτσια της κατηγορίας προϊόντων αριθ. 26 του κωδικού 40.0260, πανικά τραπεζιού, τουαλέτας, ή κουζίνας της κατηγορίας προϊόντων αριθ. 39 του κωδικού 40.0390, η οροφή διαμορφώνεται διαδοχικά σε ύψος 1 826 000 τεμαχίων 125 τόνων, 77 000, 376 000 τεμαχίων και 96 τόνων·

ότι, κατά την ημερομηνία 1η Αυγούστου 1990, οι εισαγωγές των εν λόγω προϊόντων, καταγωγής Ινδίας στην Κοινότητα, δικαιούχων των δασμολογικών προτιμήσεων, έχουν καλύψει δια καταλογισμού το επίπεδο της εν λόγω οροφής·

ότι ενδείκνυται να επαναφερθούν οι τελωνειακοί δασμοί για τα εν λόγω προϊόντα έναντι της Ινδίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από τις 4 Σεπτεμβρίου 1990, η είσπραξη δασμών, η οποία έχει ανασταλεί με βάση τον κανονισμό (ΕΟΚ) αριθ. 3897/89 του Συμβουλίου, επαναφέρεται κατά την εισαγωγή στην Κοινότητα των παρακάτω προϊόντων, καταγωγής Ινδίας:

1.2.3.4 // // // // // Αύξων

αριθμός

// Κατηγορία

(μονάδες) // Κωδικός ΣΟ // Περιγραφή εμπορευμάτων

// // // // // // // // // 40.0080 // 8

(1 000 τεμάχια)

// 6205 10 00

6205 20 00

6205 30 00

// Πουκάμισα και πουκαμισάκια, άλλα από τα πλεκτά για άνδρες και αγόρια, από μαλλί, βαμβάκι ή συνθετικές ίνες ή τεχνητές ίνες // 40.0090 // 9

(τόνοι)

// 5802 11 00

5802 19 00

ex 6302 60 00 // Υφάσματα φλοκωτά, σπογγοειδή, πανικά καθαριότητα ή κουζίνας εκτός από πλεκτά, υφασμένα φλοκωτά σπογγοειδή από βαμβάκι // 40.0170 // 17

(1 000 τεμάχια) // 6203 31 00

6203 32 90

6203 33 90

6203 39 19

// Σακάκια κάθε είδους εκτός από τα πλεκτά για άντρες και αγόρια, από μαλλί βαμβάκι ή συνθετικές ή τεχνητές ίνες

// // // // // Αύξων

αριθμός

// Κατηγορία

(μονάδες) // Κωδικός ΣΟ // Περιγραφή εμπορευμάτων

// // // // // // 40.0260 // 26

(1 000 τεμάχια) // 6104 41 00

6104 42 00

6104 43 00

6104 44 00

6204 41 00

6204 42 00

6204 43 00

6204 44 00

// Φορέματα για γυναίκες ή κορίτσια, από μαλλί, βαμβάκι ή συνθετικές ή τεχνητές ίνες // 40.0390 // 39

(τόνοι)

// 6302 51 10

6302 51 90

6302 53 90

ex 6302 59 00 6302 91 10 6302 91 90 6302 93 90 ex 6302 99 00 // Πανικά τραπεζιού, καθαριότητας η κουζίνας εκτός από πλεκτά, εκτός από τα φλοκωτά σπογγοειδή από βαμβάκι // // // //

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Αυγούστου 1990.

Για την Επιτροπή

Karel VAN MIERT

Μέλος της Επιτροπής

(1) ΕΕ αριθ. L 383 της 30. 12. 1989, σ. 45.